Държавен вестник, бр. 99, 2011 г., стр. 51

БРОЙ  99	
Д Ъ Р Ж А В Е Н  В Е С Т Н И К 	
СТР.  51  
заявление до Търговския регистър от минис­
търа на здравеопазването или оправомощено 
от него лице.
§ 60. Министърът на финансите може да 
предостави предвидените в централния бюджет 
за 2012 г. средства по чл. 1, ал. 2, раздел ІІ, т. 
1.1 за субсидии за нефинансови предприятия 
и чрез бюджетите на съответните първосте­
пенни разпоредители с бюджетни кредити по 
чл. 6, по реда на чл. 34, ал. 2 от Закона за 
устройството на държавния бюджет. 
§ 61. (1) Целево предоставяните средства 
от републиканския бюджет на нефинансови­
те предприятия за субсидии, компенсации и 
капиталови трансфери по чл. 1, ал. 2, раздел 
ІІ, т. 1.1 и 2.2 и за финансиране на дейностите 
по техническата ликвидация, санирането на 
околната среда в миннодобивния отрасъл и 
отстраняването на минали екологични щети 
не могат да се ползват за обезпечения.
(2) Средствата по ал. 1 не могат да се 
използват и за принудително погасяване на 
публични и частни държавни вземания, както 
и на вземания на трети лица.
(3) Неправомерно получени или непра­
вомерно усвоени средства по ал. 1 могат да 
се прихващат в пълен размер съответно с 
подлежащи на отпускане от републиканския 
бюджет трансфери, субсидии и компенсации, 
включително и за общините.
§ 62. (1) Министърът на финансите по 
предложение на министъра на външните ра­
боти може да извърши промени по бюджета 
на Министерството на външните работи за 
2012 г., като за сметка на постъпленията от 
действия на разпореждане и управление на 
имоти в чужбина, намалени със съответните 
разходи по реализацията на сделката, които 
са за сметка на продавача, се увеличават 
капиталовите разходи.
(2) Министърът на финансите по предло­
жение на министъра на отбраната може да 
извърши промени по бюджета на Министер­
ството на отбраната за 2012 г., като за сметка 
на постъпленията от действия на разпореждане 
с имоти, намалени със съответните разходи по 
реализацията на сделката, които са за сметка 
на продавача, се увеличава разходната част 
за капиталови разходи.
(3) Министърът на финансите по предло­
жение на министъра на отбраната може да 
извърши промени по бюджета на Министер­
ството на отбраната за 2012 г., като за сметка 
на постъпленията от действия на разпореждане 
с излишно въоръжение, техника и боепри­
паси, намалени със съответните разходи по 
реализацията на сделката, които са за сметка 
на продавача, се увеличава разходната част 
за капиталови разходи по възстановяване на 
оперативната готовност на съществуващото 
въоръжение и техника, на въоръжените сили.
§ 63. Неизпълнението на приходите по 
бюджета на Националната здравноосигури­
телна каса за 2012 г. може да се финансира 
за сметка на централния бюджет. 
§ 64. Неизпълнението на приходите по 
бюджета на държавното обществено осигу­
ряване за 2012 г., както и превишението над 
предвидените разходи за пенсии, помощи и 
обезщетения, изплащани от бюджета на дър­
жавното обществено осигуряване, може да се 
финансира за сметка на централния бюджет 
по ред, определен от Министерския съвет. 
§ 65. Временно свободните средства на 
фонд „Гарантирани вземания на работниците 
и служителите“ се влагат по реда на чл. 28 
от Кодекса за социално осигуряване.
§ 66. (1) Министерският съвет утвържда­
ва месечното разпределение на разходите за 
заплати, възнаграждения и задължителни 
осигурителни вноски на лицата по трудови, 
извънтрудови и служебни правоотношения 
през 2012 г. в системите на първостепенните 
разпоредители с бюджетни кредити по чл. 6, 
ал. 1, с изключение на тези по т. 1, 3 и 25, по 
предложение на съответните първостепенни 
разпоредители с бюджетни кредити.
(2) Разходите за заплати, възнаграждения 
и задължителни осигурителни вноски през 
съответния месец се извършват до утвърдения 
по ал. 1 месечен размер.
(3) Увеличение на разходите за заплати, 
възнаграждения и задължителни осигурителни 
вноски по месеци може да се извърши само 
с нормативен акт на Министерския съвет:
1. при структурни промени за сметка на 
намаление на други елементи на кредитите 
по бюджета на съответния разпоредител с 
бюджетни кредити;
2. при намаление на разходите за заплати, 
възнаграждения и задължителни осигурителни 
вноски по бюджетите на други разпоредители 
с бюджетни кредити.
(4) Икономията на разходите за заплати, 
възнаграждения и задължителни осигурител­
ни вноски може да се използва текущо или с 
натрупване само за изплащането на допъл­
нителни възнаграждения и дължимите за 
тях осигурителни вноски и/или за издръжка.
(5) При намаляване числеността на персона­
ла, извън случаите на извеждане на дейности 
от бюджетно на друго финансиране и случа­
ите на намаляване на персонала в резултат 
на преминаване на функции и персонал към 
друго бюджетно предприятие, икономиите от 
разходите за заплати, възнаграждения и за­
дължителни осигурителни вноски могат да се 
използват за увеличаване на индивидуалните 
основни месечни заплати съобразно оценката 
на изпълнението и изплащане на дължими­
те към тях осигурителни вноски и/или за 
издръжка. Намаляването на числеността на 
персонала не се отразява при формирането